CELEX: 32011D0820(03)
Language: el
Date: 2011-08-19 00:00:00
Title: Απόφαση της Επιτροπής, της 19ης Αυγούστου 2011 , για την ίδρυση του Συμβουλίου του Ευρωπαϊκού Χώρου Έρευνας και Καινοτομίας

|



32011D0820(03)

Απόφαση της Επιτροπής, της 19ης Αυγούστου 2011 , για την ίδρυση του Συμβουλίου του Ευρωπαϊκού Χώρου Έρευνας και Καινοτομίας  

Επίσημη Εφημερίδα αριθ. C 243 της 20/08/2011 σ. 0012 - 0015



		Απόφαση της Επιτροπήςτης 19ης Αυγούστου 2011για την ίδρυση του Συμβουλίου του Ευρωπαϊκού Χώρου Έρευνας και Καινοτομίας(2011/0000/)Η ΕΥΡΩΠΑΪΚΗ ΕΠΙΤΡΟΠΗ,Έχοντας υπόψη τη συνθήκη για τη λειτουργία της Ευρωπαϊκής Ένωσης,Έχοντας υπόψη τη συνθήκη για την ίδρυση της Ευρωπαϊκής Κοινότητας Ατομικής Ενέργειας,Εκτιμώντας τα ακόλουθα:(1) Με την απόφαση 2008/111/ΕΚ, Ευρατόμ της Επιτροπής [1] ιδρύθηκε το Συμβούλιο του Ευρωπαϊκού Χώρου Έρευνας με σκοπό να συμβουλεύει την Επιτροπή ως προς την υλοποίηση του Ευρωπαϊκού Χώρου Έρευνας, λαμβάνοντας υπόψη τους στόχους που τέθηκαν στην πράσινη βίβλο της Επιτροπής "Ευρωπαϊκός Χώρος Έρευνας: Νέες προοπτικές" [2].(2) Η ισχύς της απόφασης 2008/111/ΕΚ λήγει στις 29 Φεβρουαρίου 2012.(3) Σε συνέχεια της ανακοίνωσης της Επιτροπής "ΕΥΡΩΠΗ 2020: Στρατηγική για έξυπνη, διατηρήσιμη και χωρίς αποκλεισμούς ανάπτυξη" [3], το Συμβούλιο έδωσε την πολιτική του έγκριση για τη νέα στρατηγική στις 17 Ιουνίου 2010.(4) Με την ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών: Εμβληματική πρωτοβουλία στο πλαίσιο της στρατηγικής Ευρώπη 2020 Ένωση καινοτομίας [4], η οποία εγκρίθηκε από την Ευρωπαϊκή Επιτροπή στις 6 Οκτωβρίου 2010, οι πολιτικές για την έρευνα και την καινοτομία συμπεριλαμβάνονται σε κοινό πλαίσιο και αποτελούν καθοριστικής σημασίας συνιστώσα της συνολικής στρατηγικής Ευρώπη 2020, συμβάλλοντας σε καθέναν από τους τρεις πυλώνες της, δηλαδή έξυπνη, διατηρήσιμη και χωρίς αποκλεισμούς οικονομική μεγέθυνση.(5) Στην ανακοίνωση της Επιτροπής για την εμβληματική πρωτοβουλία στο πλαίσιο της Ένωσης καινοτομίας, η Επιτροπή ανακοίνωσε ότι θα διευρύνει το πεδίο εργασιών της ERAB, όπως ορίζεται στην απόφασή της 2008/111/ΕΚ, Ευρατόμ, με σκοπό να αξιολογείται η Ένωση καινοτομίας σε συνεχή βάση, να μελετώνται οι νέες τάσεις και να διατυπώνονται συστάσεις για προτεραιότητες και ενέργειες.(6) Το Συμβούλιο του Ευρωπαϊκού Χώρου Έρευνας ("το Συμβούλιο") οφείλει να υποστηρίζει την Επιτροπή στις προσπάθειές της προς επίτευξη των στόχων που καθορίζονται στην απόφαση αριθ. 1982/2006/ΕΚ του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, σχετικά με το έβδομο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (2007-2013) [5], και στην απόφαση 2006/970/Ευρατόμ του Συμβουλίου, της 18ης Δεκεμβρίου 2006, για το έβδομο πρόγραμμα-πλαίσιο δραστηριοτήτων πυρηνικής έρευνας και κατάρτισης (2007 έως 2011) της Ευρωπαϊκής Κοινότητας Ατομικής Ενέργειας (Ευρατόμ) [6], καθώς και στα ακόλουθα προγράμματα-πλαίσιο της Ευρωπαϊκής Ένωσης και της Ευρατόμ.(7) Ο πρόεδρος και τα μέλη του Συμβουλίου προτείνονται στην Επιτροπή από υψηλού επιπέδου ανεξάρτητη επιτροπή επιλογής, αποτελούμενη από εκπροσώπους του επιχειρηματικού και του πανεπιστημιακού χώρου.(8) Προκειμένου να ενισχυθεί η ικανότητα του Συμβουλίου και να εξασφαλιστεί η συνέχειά του, οι υπηρεσίες της Επιτροπής μπορούν να ορίζουν επίτιμα μέλη στο Συμβούλιο, με βάση τα προσόντα και τις υπηρεσίες που έχουν παράσχει μέλη, τα οποία έχουν ολοκληρώσει τη θητεία τους.(9) Πρέπει να καθοριστούν κανόνες σχετικά με την δημοσιοποίηση πληροφοριών από μέλη της ομάδας, υπό την επιφύλαξη των κανόνων περί ασφάλειας που προσαρτήθηκαν στον εσωτερικό κανονισμό της Επιτροπής, με την απόφαση 2001/844/ΕΚ, ΕΚΑΧ, Ευρατόμ [7].(10) Η επεξεργασία δεδομένων προσωπικού χαρακτήρα που αφορούν μέλη του συμβουλίου των εταίρων πρέπει να γίνεται σύμφωνα με τις διατάξεις του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών [8].(11) Είναι σκόπιμο να οριστεί περίοδος εφαρμογής της παρούσας απόφασης. Η Επιτροπή θα εξετάσει σε εύθετο χρόνο τη σκοπιμότητα παράτασης.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Συμβούλιο του Ευρωπαϊκού Χώρου Έρευνας και ΚαινοτομίαςΙδρύεται, από την 1η Μαρτίου 2012, το Συμβούλιο του Ευρωπαϊκού Χώρου Έρευνας και Καινοτομίας, καλούμενο στο εξής "το Συμβούλιο".Άρθρο 2Καθήκοντα1. Τα καθήκοντα του Συμβουλίου είναι τα ακόλουθα:α) Να συμβουλεύει την Ευρωπαϊκή Επιτροπή σε θέματα του Ευρωπαϊκού Χώρου Έρευνας, να παρέχει συστάσεις σχετικά με τις προτεραιότητες και τις δράσεις, ιδίως σχετικά με τρόπους αύξησης του αντίκτυπου των καινοτομιών, και να αξιολογεί το σχετικό τμήμα των εμβληματικών πρωτοβουλιών της Ένωσης Καινοτομίας σε συνεχή βάση.β) Να γνωμοδοτεί σχετικά με την ανάπτυξη και την υλοποίηση του Ευρωπαϊκού Χώρου Έρευνας και της Ένωσης Καινοτομίας, κατόπιν αιτήματος της Επιτροπής ή με πρωτοβουλία του Συμβουλίου.γ) Να υποβάλλει στην Επιτροπή ετήσια έκθεση σχετικά με την ανάπτυξη του Ευρωπαϊκού Χώρου Έρευνας και της Ένωσης Καινοτομίας.δ) Να προβληματίζεται σχετικά με νέες τάσεις στον Ευρωπαϊκό Χώρο Έρευνας και την Ένωση Καινοτομίας.2. Το Συμβούλιο ενημερώνεται τακτικά για τις σχετικές εξελίξεις και δράσεις3. Το Συμβούλιο γνωμοδοτεί εντός της προθεσμίας που ορίζεται από την Επιτροπή.Άρθρο 3Διαβούλευση1. Η Επιτροπή μπορεί να ζητεί τη γνώμη του Συμβουλίου για κάθε ζήτημα που αναφέρεται στην ανάπτυξη και την υλοποίηση του Ευρωπαϊκού Χώρου Έρευνας και της Ένωσης Καινοτομίας.2. Ο πρόεδρος του Συμβουλίου μπορεί να προτρέπει την Επιτροπή να ζητεί τη γνώμη του Συμβουλίου για συγκεκριμένο ζήτημα.Άρθρο 4Σύνθεση — Διορισμός1. Το Συμβούλιο απαρτίζεται από 11 μέλη.2. Ο πρόεδρος και τα μέλη του Συμβουλίου διορίζονται από την Επιτροπή. Η δέσμη κριτηρίων που πρέπει να εφαρμόζονται καθόλη τη διαδικασία επιλογής και διορισμού των μελών του Διοικητικού Συμβουλίου είναι η ακόλουθη:- αναγνωρισμένη παρουσία στην έρευνα ή/και την καινοτομία, συμπεριλαμβανομένης της τεχνογνωσίας σε μη τεχνολογική καινοτομία.- πείρα στο σχεδιασμό, τη διαχείριση και την εφαρμογή πολιτικής στην έρευνα ή/και την καινοτομία.- συμβουλευτική πείρα σε ευρωπαϊκό ή διεθνές επίπεδο.- ισορροπία μεταξύ των επιστημονικών και των τεχνολογικών κλάδων, συμπεριλαμβανομένων ατόμων με ειδική πανεπιστημιακή-βιομηχανική πείρα.- γεωγραφική ισορροπία, λαμβάνοντας υπόψη τις συνδεδεμένες με τα προγράμματα-πλαίσια χώρες.- ισόρροπη εκπροσώπηση των δύο φύλων.3. Υποψήφιοι που κρίνονται κατάλληλοι για μέλη αλλά δεν διορίζονται ενδέχεται να περιληφθούν σε εφεδρικό κατάλογο, τον οποίο μπορεί να χρησιμοποιεί η Επιτροπή για τον διορισμό αντικαταστατών.4. Τα μέλη διορίζονται από την Επιτροπή σε προσωπική βάση και παρέχουν συμβουλές στην Επιτροπή χωρίς οποιαδήποτε εξωτερική επιρροή.5. Τα μέλη ενημερώνουν την Επιτροπή σε εύθετο χρόνο σχετικά με οποιαδήποτε σύγκρουση συμφερόντων ενδέχεται να υπονομεύσει την αντικειμενικότητά τους.6. Τα μέλη διορίζονται για τετραετή ανανεώσιμη θητεία και ασκούν τα καθήκοντά τους έως ότου λήξει η θητεία τους ή έως ότου αντικατασταθούν σύμφωνα με την παράγραφο 7.7. Τα μέλη μπορούν να αντικατασταθούν για το υπόλοιπο της θητείας τους στις εξής περιπτώσεις:α) εφόσον το μέλος παραιτηθεί,β) εφόσον το μέλος δεν είναι πλέον σε θέση να συμβάλλει αποτελεσματικά στις εργασίες του Συμβουλίου,γ) εφόσον το μέλος δεν τηρεί το άρθρο 339 της ΣΛΕΕ περί μη μετάδοσης πληροφοριών,δ) εφόσον, κατά παράβαση των διατάξεων της παραγράφου 4, το μέλος δεν ενεργεί ανεξάρτητα από οποιαδήποτε εξωτερική επιρροή,ε) εφόσον, κατά παράβαση των διατάξεων της παραγράφου 5, το μέλος δεν ενημέρωσε την Επιτροπή σε εύθετο χρόνο σχετικά με σύγκρουση συμφερόντων.8. Τα ονόματα των μελών του Συμβουλίου δημοσιεύονται στο μητρώο των ομάδων εμπειρογνωμόνων της Επιτροπής και άλλων συναφών φορέων ("το μητρώο"), καθώς και στον ιστότοπο της Γενικής Διεύθυνσης Έρευνας και Καινοτομίας. Τα ονόματα των μελών συγκεντρώνονται, υφίστανται επεξεργασία και δημοσιεύονται σύμφωνα με τον κανονισμό (ΕΚ) αριθ. 45/2001.Άρθρο 5Επίτιμα μέληΟι υπηρεσίες της Επιτροπής μπορούν να διορίζουν μέλη που έχουν ολοκληρώσει τη θητεία τους στο Συμβούλιο ως επίτιμα μέλη του Συμβουλίου χωρίς δικαίωμα ψήφου. Το καθεστώς του επίτιμου μέλους είναι ισότιμο με εκείνο του παρατηρητή. Τέτοιου είδους διορισμοί γίνονται βάσει προσόντων και υπηρεσιών που έχουν παρασχεθεί. Τα επίτιμα μέλη διορίζονται για θητεία έως τεσσάρων ετών.Άρθρο 6Λειτουργία1. Το Συμβούλιο εκλέγει με απλή πλειοψηφία μεταξύ των μελών του δύο αντιπροέδρους που, μαζί με τον πρόεδρο, απαρτίζουν το προεδρείο του Συμβουλίου.2. Το προεδρείο οργανώνει τις εργασίες του Συμβουλίου, σε συνεργασία με την Επιτροπή.3. Το Συμβούλιο δύναται, με τη σύμφωνη γνώμη της Επιτροπής, να συστήσει υποομάδες για την εξέταση ειδικών θεμάτων, σύμφωνα με τους όρους αναφοράς που καταρτίζονται από το Συμβούλιο. Οι εν λόγω υποομάδες διαλύονται μετά την επίτευξη των στόχων τους.4. Η Επιτροπή μπορεί να ζητήσει από εμπειρογνώμονες ή από παρατηρητές με ειδικές γνώσεις σε ένα θέμα της ημερήσιας διάταξης να συμμετάσχουν στις εργασίες του Συμβουλίου ή μιας υποομάδας, εφόσον κατά τη γνώμη της Επιτροπής η παρουσία τους κρίνεται απαραίτητη ή/και χρήσιμη.5. Τα μέλη του Συμβουλίου, καθώς και οι προσκαλούμενοι εμπειρογνώμονες και παρατηρητές, συμμορφώνονται με τις υποχρεώσεις περί επαγγελματικού απορρήτου που ορίζονται στις Συνθήκες και στους εφαρμοστικούς κανόνες τους, καθώς και με τους κανόνες ασφάλειας της Επιτροπής όσον αφορά την προστασία διαβαθμισμένων πληροφοριών της ΕΕ, όπως αυτοί ορίζονται στο παράρτημα της απόφασης 2001/844/ΕΚ, ΕΚΑΧ, Ευρατόμ της Επιτροπής [9]. Σε περίπτωση μη τήρησης των εν λόγω διατάξεων, η Επιτροπή μπορεί να λάβει κάθε ενδεδειγμένο μέτρο.6. Το Συμβούλιο και οι υποομάδες του συνεδριάζουν κατά κανόνα σε χώρους της Επιτροπής, σύμφωνα με τις διαδικασίες και το χρονοδιάγραμμα που έχει καθορίσει το Συμβούλιο. Η γραμματεία εξασφαλίζεται από τις υπηρεσίες της Επιτροπής.7. Η Επιτροπή μπορεί να παρέχει κάθε πληροφορία και βοήθεια που κρίνεται αναγκαία για το έργο του Συμβουλίου, ώστε αυτό να είναι σε θέση να λειτουργεί υπό συνθήκες αυτονομίας και ανεξαρτησίας. Η υποστήριξη των εμπειρογνωμόνων παρέχεται υπό μορφή επιχορηγήσεων ή δημόσιων συμβάσεων που προβλέπονται στο σχετικό πρόγραμμα εργασιών.8. Στις συνεδριάσεις του Συμβουλίου και των υποομάδων του δύναται να παρίστανται αντιπρόσωποι της Επιτροπής9. Το Συμβούλιο εγκρίνει τον κανονισμό λειτουργίας του βάσει σχεδίου που υποβάλλει η Επιτροπή.10. Η Επιτροπή δημοσιεύει σχετικές πληροφορίες για τις δραστηριότητες του Συμβουλίου, είτε απευθείας στο μητρώο, είτε μέσω συνδέσμου που παραπέμπει από το μητρώο σε ειδικό ιστότοπο.Άρθρο 7Αμοιβές και δαπάνες συνεδριάσεων1. Τα μέλη του Συμβουλίου αποζημιώνονται για τα καθήκοντα που ασκούν μέσω αμοιβής για τη συμμετοχή τους στις συνεδριάσεις της ολομέλειας του Συμβουλίου, ανάλογα με τις ευθύνες τους και σε σύγκριση με παρεμφερείς διατάξεις σε παρόμοιες επιχειρήσεις και κράτη μέλη. Το ύψος των αμοιβών και σχετικοί εφαρμοστικοί κανόνες περιλαμβάνονται στο παράρτημα της παρούσας απόφασης.2. Παρατηρητές και επίτιμα μέλη δεν αμείβονται για τις υπηρεσίες που παρέχουν.3. Όσον αφορά συνεδριάσεις αναγκαίες για τη διεξαγωγή των εργασιών του Συμβουλίου εκτός από τις συνεδριάσεις ολομέλειας, συμπεριλαμβανομένων των προβλεπόμενων στο άρθρο 6, η Επιτροπή, έπειτα από προηγούμενη έγκρισή της, καλύπτει τα οδοιπορικά και, κατά περίπτωση, τα έξοδα διαμονής των μελών και των προσκεκλημένων εμπειρογνωμόνων σε σχέση με τις δραστηριότητες του συμβουλίου, σύμφωνα με τους κανόνες της Επιτροπής για την αποζημίωση εξωτερικών εμπειρογνωμόνων.Άρθρο 8Λήξη ισχύοςΗ ισχύς της παρούσας απόφασης λήγει στις 29 Φεβρουαρίου 2016.Βρυξέλλες, 19 Αυγούστου 2011.Για την ΕπιτροπήMáire Geoghegan-QuinnΜέλος της Επιτροπής[1] ΕΕ L 40 της 14.2.2008, σ. 7.[2] COM(2007) 161 τελικό, 4.4.2007.[3] COM(2010) 2020 τελικό, 3.3.2010.[4] COM(2010) 546 τελικό, 6.10.2010.[5] ΕΕ L 412 της 30.12.2006, σ. 1.[6] ΕΕ L 400 της 30.12.2006, σ. 60. Διορθωτικό στην ΕΕ L 54 της 22.2.2007, σ. 21.[7] ΕΕ L 317 της 3.12.2001, σ. 1.[8] ΕΕ L 8 της 12.1.2001, σ. 1.[9] Απόφαση της Επιτροπής, της 29ης Νοεμβρίου 2001, για την τροποποίηση του εσωτερικού κανονισμού της (ΕΕ L 317 της 3.12.2001, σ. 1).--------------------------------------------------